ועדת הכספים, כנסת 20, פרוטוקול מספר 903, 2018-01-01 11:21

משה גפני: אני פותח את ישיבת ועדת הכספים.

משה גפני: אנחנו דנים בתקנות לעידוד השקעות הון (תיקון התוספת השנייה לחוק), התשע"ח-2017.

<נחום איצקוביץ: שלום היושב ראש וחברי הכנסת.

<נחום איצקוביץ: ב-31 לדצמבר, אתמול, אמנם חלק מעם ישראל חגג אבל לא אנחנו.

משה גפני: אנחנו בוועדה חגגנו.

משה גפני: הייתה כאן חגיגה.

איתן ברושי: מסיבת סיום של האוצר.

איתן ברושי: העבירו את הכול.

<נחום איצקוביץ: ב-31 לדצמבר 2017 פג תוקף התוספת השנייה לחוק עידוד השקעות הון.

<נחום איצקוביץ: למעשה המתווה שקובע את אזור א' להשקעות לסוגיהן, החל מהקצאת קרקע בפטור למפעלים, עבור להטבות מס, עבור לסוגיה שנוגעת לרשות לחדשנות כאשר היא מקצה לאזורים הפריפריאליים מענקים בנושא מו"פ וכמובן הקמת המפעלים והרחבתם על פי חוק עידוד השקעות הון במינהלה של רשות ההשקעות, כל אלה אינם יכולים לפעול בהיעדר חידוש של התוספת השנייה לחוק עידוד לתקופה נוספת.

משה גפני: נאמר שאתם יכולים לפעול אבל אי אפשר להוסיף ולאשר.

<נחום איצקוביץ: כן, אבל אנחנו יודעים את ההבדל בהוראת המעבר.

משה גפני: זה בסדר.

משה גפני: מה שאתה אומר, זה מובן.

<נחום איצקוביץ: אנחנו צריכים גם להביא מפעלים חדשים.

משה גפני: אנחנו גם מבקשים שתעשו את זה.

<נחום איצקוביץ: להעביר ממרכז הארץ לפריפריה.

משה גפני: אנחנו מבקשים שתעשו את זה.

<נחום איצקוביץ: אנחנו משתוקקים לעשות את זה.

<נחום איצקוביץ: אנחנו סבורים שצריך לחדש את זה לתקופה של ארבע שנים כפי שהחוק מאפשר.

<נחום איצקוביץ: אנחנו מאמינים שצריכה להיות יציבות לתעשייה, גם לחברות הישראליות וגם לחברות הבינלאומיות והרב לאומיות.

<נחום איצקוביץ: אני חושב שתיקוני החקיקה בראשותך, בראשות ועדת הכספים, שהיו בינואר 2017, עשו טוב לחוק עידוד ועשו טוב גם לאזורי הפיתוח במדינת ישראל.

<נחום איצקוביץ: לכן הבקשה היא מאוד פשוטה, להאריך, להעביר את התוספת השנייה ולאשר אותה לתקופה נוספת של ארבע שנים.

איתן ברושי: עד 2021.

<נחום איצקוביץ: עד 2021.

<נחום איצקוביץ: היציבות למפעלי התעשייה היא קריטית.

<נחום איצקוביץ: היא קריטית גם להביא חברות אחרות וגם לשמר את הקיים.

<נחום איצקוביץ: אני לא צריך להגיד לכם מה קורה בחברות ובחלק מהתעשייה הישראלית היום.

איתן ברושי: שאלה.

איתן ברושי: קודם כל, אני מברך ומודה אבל אמרת שזה לא כולל אזור ב' אלא רק אזור א'?

<נחום איצקוביץ: החוק תוקן, אני חושב ב-2011, אם אני זוכר נכון, ואנחנו עוסקים באזור א' בלבד.

<נחום איצקוביץ: אזור ב' ו-ג' נחשבים כמרכז הארץ.

איתן ברושי: אני מבין מה אתה אומר אבל אני רוצה להיות בטוח.

איתן ברושי: בעת שחל חוק עידוד השקעות הון בתעשייה לרבות כל הדברים שהוספת, זה חל על זה.

איתן ברושי: היום אין אזור ב' בתעשייה?

<נחום איצקוביץ: אין אזור ב'.

<נחום איצקוביץ: קיים אבל אין לו משמעות מבחינה זו.

איתן ברושי: אני רוצה להבין שיש כאן חפיפה מלאה בין חוק עידוד השקעות הון, אם תרצה, המורחב לדברים של חדשנות וכולי, לבין החלתו של האזורים הללו.

<נחום איצקוביץ: כן.

איתן ברושי: כי לא אמרת אזור ב'.

<נחום איצקוביץ: אין.

איתן ברושי: אין ב' בתעשייה, יש ב' בדברים אחרים.

איתן ברושי: למשל בשיכון יש ב'.

<נחום איצקוביץ: זה חוק שעוסק רק בתעשייה.

משה גפני: מה שאומר נחום איצקוביץ זה מה שהוחלט כאן כבר מזמן.

משה גפני: בנושא התעשייה יש אזור א'.

איתן ברושי: מה קורה עם הטבות מס במרכז הארץ?

משה גפני: לא קשור.

<נחום איצקוביץ: הן שרירות וקיימות.

איתן ברושי: זה חל גם על העיקרון הזה?

<נחום איצקוביץ: כן.

<נחום איצקוביץ: אין שינוי בנושא של שיעור המס במרכז הארץ.

<נחום איצקוביץ: אין שינוי.

<נחום איצקוביץ: שוב, בתיקון החקיקה שהיה בינואר 2017, תיקנו את זה גם לנושא של קניין רוחני וגם הפחיתו אבל לא נגעו בהטבת המס במרכז הארץ.

<נחום איצקוביץ: לחברות מייצאות כמובן.

איתן ברושי: תרשה לי עוד משפט.

איתן ברושי: אני מתעניין בנושא המרחב הכפרי, מושבים, קיבוצים – לא רק קיבוצים אלא גם מושבים, ואולי בהמשך גם מקומות אחרים – ויש מציאות, והרחבת החוק הזה עונה על הצרכים.

איתן ברושי: רציתי להבטיח שמה שחל על חוק עידוד השקעות הון בכל מקום שהוא חל.

איתן ברושי: לכן אני שואל האם למשל בישובים במרכז הארץ שהם לא אזורי עדיפות א', האם הם נהנים?

<נחום איצקוביץ: לא.

איתן ברושי: מהטבות המס?

<נחום איצקוביץ: מהטבות המס, כן.

<נחום איצקוביץ: רק אם מתקיים בה מה שנקרא על פי חוק עידוד לנושא מיסוי, פרק מסים, יצוא של 25 אחוזים.

איתן ברושי: בהיבט שלנו מדובר בפעילות שאיננה בתוך אזורי תעשייה.

<נחום איצקוביץ: אין בעיה עם זה.

איתן ברושי: את זה רציתי לחדד.

איתן ברושי: זה לא באזורי תעשייה.

משה גפני: אין שינוי בתקנות.

איתן ברושי: בתוך חצר של ישוב.

<נחום איצקוביץ: אם קיבוץ חיים למשל מייצא את מרכולתו, הוא ישלם 16 אחוזים מס כמו במרכז תל אביב.

<נחום איצקוביץ: במרכז תל אביב אין בעיה עם זה.

משה גפני: יש עוד שאלות למישהו?

איתן ברושי: רציתי רק לומר תודה.

איתן ברושי: אני לא יודע - אם נמצאת כאן התאחדות התעשייה והתעשייה הקיבוצית – לנחום ולמשרד הכלכלה והאוצר.

<נחום איצקוביץ: גם היועצת המשפטית שלנו כאן.

משה גפני: רגע, זה לא עובר כך לסדר היום.

משה גפני: אתה רוצה להודות למשרד הכלכלה ולמשרד האוצר?

איתן ברושי: רגע.

איתן ברושי: מאחר וזה לא קורה לי כל יום, אני אומר שהביאו את זה אמנם ברגע האחרון עם חתימות.

משה גפני: היינו יכולים להביא את זה קודם.

משה גפני: זה הגיע בסדר.

איתן ברושי: אנחנו מטפלים בזה מספר חודשים וחתומים על זה שר הכלכלה ושר האוצר, גם נחום והחברים האחרים.

משה גפני: נחום, הוא מודה לך.

משה גפני: שלא תהיה קלה בעיניך.

<נחום איצקוביץ: ברושי ואני חברים לדרך הרבה שנים.

<נחום איצקוביץ: היינו ראשי מועצות ביחד.

איתן ברושי: אני רוצה לומר שזה דבר מאוד חשוב כי היקף הפעילות בישובים היא לא פחות מאזורי תעשייה.

איתן ברושי: תודה.

<נחום איצקוביץ: צריך להוסיף ולומר שהתוספת הזו חלה גם על התיירות.

<נחום איצקוביץ: על משרד התיירות.

משה גפני: התיירות בפנים.

<נחום איצקוביץ: תיירות בתוך חוק עידוד.

משה גפני: תודה רבה.

משה גפני: הקראה.

<סיוון סיגטי: תקנות לעידוד השקעות הון (תיקון התוספת השנייה לחוק), התשע"ח-2017 בתוספת השנייה לחוק, בחלק ג', בסעיף 2, במקום "ארבע שנים מיום כ"ה בטבת התשע"א (1 בינואר 2011) ומיום י"ד בתמוז התשע"ה (1 ביולי 2015) עד יום י"ג בטבת התשע"ח (31 בדצמבר 2017), יבו8א "עד ליום כ"ז בטבת התשפ"ב (31 בדצמבר 2021)".

משה גפני: תודה רבה.

משה גפני: מי בעד אישור תקנות לעידוד השקעות הון (תיקון התוספת השנייה לחוק), התשע"ח-2017 כפי שהוקרא על ידי היועצת המשפטית של משרד הכלכלה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו פה אחד.

משה גפני: תודה.